ಇನ್ಮುಂದೆ ವಾಟ್ಸಾಪ್ ಯೂಸ್ ಮಾಡುವ ಮುನ್ನ ಎಚ್ಚರ..! ನವದೆಹಲಿ: ಇತ್ತೀಚೆಗೆ ಪ್ರತಿಯೊಬ್ಬರು ತಮ್ಮ ಕಮಿನಿಕೇಷನ್ ಗೆ ಅಂತ ವಾಟ್ಸಾಪ್ ಬಿಟ್ಟು ಬೇರೆ ಅಪ್ಲಿಕೇಷನ್ ಉಪಯೋಗಿಸುತ್ತಿಲ್ಲ. ಹೀಗಿರುವಾಗ ಇದೀಗ ವಾಟ್ಸಾಪ್ ಬಳಕೆದಾರರ ಪ್ರೈವಸಿಗೆ ಬ್ರೇಕ್ ಹಾಕಲು ಹೊರಟಿದೆ. ಈಗಾಗಲೇ ವಾಟ್ಸಾಪ್ ಬಳಕೆದಾರರಿಗೆ ವಾಟ್ಸಾಪ್ ಅಪ್ಡೇಟ್ ನೋಟಿಫಿಕೇಷನ್ ಬಂದಾಗಿದೆ. ಅಪ್ಡೇಟ್ ಮಾಡಿಕೊಂಡರೆ ಮಾಹಿತಿ ಸೋರಿಕೆಯಾಗುವ ಭಯ, ಅಪ್ಡೇಟ್ ಮಾಡಿಕೊಳ್ಳದೆ ಹೋದರೆ ವಾಟ್ಸಾಪ್ ಡಿಲೀಟ್ ಮಾಡಬೇಕಾದ ಅನಿವಾರ್ಯತೆ. ಇದರ ಗೊಂದಲದಲ್ಲೇ ಎಷ್ಟೋ ಜನ ವಾಟ್ಸಾಪ್ ಅನ್ನು ಅಪ್ಡೇಟ್ ಮಾಡಿಕೊಂಡಿದ್ದಾರೆ. ಫೇಸ್ ಬುಕ್ ಜೊತೆ ವಾಟ್ಸಾಪ್ ಬಳಕೆದಾರರ ಮಾಹಿತಿಯನ್ನು ಹಂಚಿಕೊಳ್ಳುತ್ತಿದೆ. ಈ ಪ್ರೈವೆಸಿ ಪಾಲಿಸಿಯನ್ನು ಒಪ್ಪಿಕೊಳ್ಳಲೇಬೇಕಾದ ಅನಿವಾರ್ಯತೆ ಎದುರಾಗಿದೆ. ವಾಟ್ಸಾಪ್ ಬಳಕೆದಾರರ ರಿಜಿಸ್ಟ್ರೇಷನ್ ಮಾಹಿತಿ, ಸೇವೆಗೆ ಸಂಬಂಧಿಸಿದ ಮಾಹಿತಿ, ಟ್ರಾನ್ಸಕ್ಷನ್ ನಂಬರ್, ಯಾವ ಎಇವೈಸ್ ಯೂಸ್ ಮಾಡ್ತಾ ಇದ್ದೀರಾ, ಐಪಿ ಅಡ್ರೆಸ್ ಹೀಗೆ ಎಲ್ಲಾ ಮಾಹಿತಿಯನ್ನು ವಾಟ್ಸಾಪ್, ಫೇಸ್ ಬುಕ್ ಕಂಪನಿಗೆ ಕೊಡಲಿದೆ. ಹೀಗಾಗಿ ವಾಟ್ಸಾಪ್ ನಲ್ಲಿ ಚಾಟ್ ಮಾಡುವ ಮುನ್ನ, ವ್ಯವಹಾರ ಮಾಡುವ ಮುನ್ನ ಯೋಚಿಸಬೇಕಾಗುತ್ತದೆ.